|  |  |  |  |  |  |
| --- | --- | --- | --- | --- | --- |
| **DEZVOLTAREA COGNITIVĂ ȘI CUNOAȘTEREA LUMII** | | | | | |
| **61 - 84 luni/ (5-7 ani)** | | | | | |
| **a. DEZVOLTAREA GÂNDIRII LOGICE ȘI REZOLVAREA DE PROBLEME** | | | | | |
| **Aspect specific** | **Reper** | | **Indicatori** | | **Recomandări** |
| **Dezvoltarea gândirii logice și rezolvarea de probleme** | ***- să fie capabil să demonstreze conștientizarea relației cauză - efect*** | | * Realizează experimente pentru a descoperi relația cauză-efect prin acțiunea unor factori asupra obiectelor (pune apă în două căpăcele, unul la soare, altul la congelator și constată efectele temperaturii asupra apei). | | - Realizați împreună cu copiii experimente pentru a surprinde relația cauză-efect: să pună gheață în apă pentru a vedea cum se topește, să înghețe obiecte în apă, să pună lăstare în apă pentru a vedea cum dau rădăcină, să pună obiecte în apă pentru a vedea că unele plutesc, altele se scufundă etc. |
|  | ***- să observe și să compare acțiuni, evenimente*** | | * Compară evenimente și personaje din povești. * Descrie evenimente utilizând cuvinte ce indică o comparație (azi am mâncat mai mult decât ieri) * Argumentează propriile decizii. | | - Organizați activități de lectură în grupuri mici și discutați despre personajele preferate ale copiilor. Puneți întrebări de tipul *Dar cu cine mai seamănă...?,* *În ce poveste s-a mai întâmplat?*  - Discutați cu copiii despre ceea ce au realizat la grădiniță solicitând comparații cu zilele anterioare.  - Supuneți copiii la provocări de genul *Hai să construim... doar cu ce avem aici. Cum credeți că ar fi bine să facem?*. Solicitați argumente pentru deciziile pe care le iau. Discutați argumentele pro și contra unei decizii. |
|  | ***- să fie capabil să utilizeze experiențele trecute pentru a construi noi experiențe*** | | * Explică o nouă situație sau o problemă pornind de la experiențele sale anterioare. * Explică faptul că o persoană este aceeași chiar dacă este costumată, machiată. | | - Supuneți-i la probleme noi care necesită soluții ce se bazează pe experiența lor anterioară. Solicitați explicații sau argumente pentru soluțiile pe care le propune copilul sau alți copii.  - Implicați copiii în jocuri simbolice și dramatizări, punându-le la dispoziție costumații diferite, măști etc. Încurajați-i să joace roluri diferite. |
|  | ***- să fie capabil să găsească multiple răspunsuri/soluții la întrebări, situații, probleme și provocări*** | | * Lucrează în grup pentru soluționarea unei probleme, utilizând strategiile dezvoltate de grup. * Discută când și de ce o situație este problematică, provocatoare. | | - Propuneți sarcini de grup mic care să necesite rezolvarea de probleme împreună cu un grup de copii. Interveniți ca moderator pentru a ajuta procesul de soluționare a problemei.  - Discutați avantajele și dezavantajele alegerii unei soluții și ajutați copilul să găsească cea mai bună soluție. |
| **b. CUNOȘTINȚE ȘI DEPRINDERI ELEMENTARE MATEMATICE, CUNOAȘTEREA ȘI ÎNȚELEGEREA LUMII** | | | | | |
| **Aspect specific** | | **Reper** | | **Indicatori** | **Recomandări** |
| **Reprezentări elementare matematice (numere, reprezentări numerice, operații, concepte de spațiu, forme geometrice, înțelegerea modelelor, măsurare)** | | ***- să fie capabil să demonstreze cunoașterea numerelor și a numerației*** | | * Numără cu ușurință până la 20 și din 10 în 10 până la 100 din memorie. * Utilizeză jucării manipulative matematice, obiecte cu cifre, jocuri cu cifre și monezi în activitățile zilnice. * Utilizează numere și operații simple (Am două bomboane și una i-o dau Ioanei). * Cunoaște ordinea numerelor până la 20. | - Solicitați frecvent copiilor să numere câți copii sunt prezenți în grupă, câți copii lucrează la măsuță, câți au terminat o sarcină etc.  - Puneți la dispoziția copiilor materiale manipulative cât mai diverse care utilizeză cifre.  - Utilizați situații cotidiene pentru a stimula copilul să realizeze operații simple (Avem trei biciclete, dar una este stricată...) |
|  | | ***- să fie capabil să demonstreze cunoștințe și abilități de operare cu mărimi, forme, greutăți, înălțimi, lungimi, volume.*** | | * Măsoară apa și nisipul utilizând diferite recipiente. * Măsoară, cu ajutor, ingredientele pentru realizarea unei rețete. * Estimează cam de câți pași are nevoie pentru a trece dintr-o parte în alta a încăperii. | Utilizați materiale convenționale și neconvenționale pentru a măsura corpuri solide și lichide. Solicitați estimăriale copiilor: *Care este mai greu?, Care este mai lung?* |
|  | | ***- să fie capabil să identifice și să numească forme ale obiectelor*** | | * Recunoaște forme în obiectele din mediul înconjurător. * Combină forme geometrice pentru a realiza alte forme geometrice. * Compară un cerc cu o sferă, un pătrat cu un cub. | - Organizați jocuri în care copiii să identifice forme în mediul înconjurător.  - Realizați cu copiii postere, afișe pentru a sărbători un eveniment sau pentru a încheia o activitate tematică, utilizând diferite forme geonetrice. Încurajați copiii să creeze noi forme.  - Utilizați în formele pentru a stimula copiii să creeze noi forme prin combinarea lor.  - Încurajați copiii să identifice și să compare figurile geometrice bidimensionale cu cele tridimensionale utilizând obiecte din mediul apropiat și imagini. |
|  | | ***- să fie capabil să realizeze operații de seriere, grupare, clasificar a obiectelor*** | | * Sortează obiecte în categorii, clasificându-le în funcție de două criterii (mărime, culoare). * Creează și descrie un pattern (model). * Descrie și explică de ce anumite obiecte sunt ordonate sau grupate într-un anumit fel. | - Oferiți copiilor posibilitatea de a lucra cu forme și a le utiliza pentru a crea noi forme și modele.  - Creați cu ei motive ornamentale pentru diverse obiecte (hăinuțe, case, felicitări...)  - Oferiți copiilor criterii diferite de grupare a obiectelor. Lăsați copiii să propună și ei criterii. |
| **Cunoașterea și înțelegerea lumii (lumea vie, Pământul, Spațiul, metode științifice)** | | ***- să fie capabil să dobândească informații despre mediul înconjurător și lumea vie prin observare, manipulare de obiecte și investigarea mediului*** | | * Caută informații despre mediu prin utilizarea simțurilor sau prin observare; se documentează din diferite surse. * Descrie și discută în urma unui proces de observare a lumii vii, a ființelor sau fenomenelor din natură. | - Puneți la dispoziția copilului imagini cu fenomenele naturale, enciclopedii de știință pentru copii, diferite instrumente și inițiați discuții despre obiecte și fenomene în urma observării lor. Valorificați evenimente și contexte reale care permit explorarea mediului (excursii, plimbări, vizite, vacanțe).  - Încurajați copilul să exploreze independent și să formuleze concluzii legate de cele observate.  - Creați posibilitatea de a crește o plantă. |
|  | | ***- să fie capabil să folosească instrumente și metode specifice pentru investigarea mediului*** | | * Folosește simțuri și o varietate de instrumente și aparate simple de investigație (lupă, vase gradate, microscop). * Participă în experimente simple, discută și formulează concluzii, generalizări. * Colectează informații și înregistrează informațiile prin mijloace variate (desene, grafice, fotografii, mărturii narative). | - Puneți la dispoziția copilului diferite instrumente și posibilitatea de a le utiliza independent; cereți copilului să organizeze informațiile obținute.  - Stimulați copilul să facă predicții înainte de derularea unui experiment, să estimeze rezultatele pe care să le poată compara ulterior cu cele obținute în urma experimetului.  - Încurajați copilul să înregistreze informațiile obținute în urma observării sau experimentelor; țineți un jurnal al experimentelor copilului/grupei; notați experimentele, estimările, predicțiile și rezultatele obținute. |
|  | | ***- să fie capabil să observe și să descrie caracteristici ale lumii vii*** | | * Descrie și compară nevoile de bază ale ființelor vii. * Înțelege relația dintre și animale, plante și mediul de viață (*Rechinii trăiesc în ape și se hrănesc cu diferite specii de pești*). * Folosește un vocabular care include denumirea unor principii științifice care explică procesele din lumea vie (magnetism, forța de gravitație) * Are responsabilitatea îngrijirii unei plante sau a unui animal în cadrul familiei/grupei. | - Provocați copilul că întrebări de tipul *Ce-ar fi dacă...?, Ce s-ar fi întâmplat dacă...?*  - Puneți la dispoziția copilului filme scurte sau secvențe din filme de animație, cărți cu imagini despre modul de viață al diferitelor specii.  - Explicați conceptele noi întâlnite; apreciați folosirea corectă de către copil a unor concepte științifice în vorbirea curentă. Realizați experimente simple care să pună în evidență principiile științifice și încurajați copiii să le reproducă în fața părinților, bunicilor pentru a-și exersa capacitatea de descriere a acestora..  - Dați copilului posibilitatea de a întreține o plantă sau de a participa la îngrijirea unui animal de companie sau din gospodărie. |
|  | | ***- să fie capabil să observe și să descrie caracteristicile Pământului și Spațiului*** | | * Identifică și face diferența între forme de relif (câmpie/munte), tipuri de ape (râu/lac/mare). * Numește anotimpurile în succesiune. * Descrie timpul probabil și ilustrează o anumită stare a vremii (utilizeză semne convenționale pentru ape, ploaie...) * Cunoaște și folosește corect zilele săptămânii în succesiune, știe lunile anului. | - Jucați jocuri cu jetoane de tipul *Spune unde se potrivește.*  - Încurajați copilul să conceapă calendare, cărți despre anotimpuri în care să îmbine desenul cu colaje de imagini și text.  - Jucați jocuri de rol în care copilul prezintă prognoza meteo cu simboluri concepute anterior.  - Folosiți un calendar care să amintească evenimentele semnificative ale vieții copilului și ale familiei.  - Utilizați un calendar al săptămânii și un program zilnic în care utilizați simboluri alături de cuvinte și cifre. Faceți referiri la ceas pe parcursul zilei, la modul în care se învârtesc indicii orari/minutari. |
|  | | ***- să fie capabil să descopere omul ca parte a lumii vii și ființă socială responsabilă*** | | * Demonstreză conștientizarea schimbărilor care se produc în sine și mediu (copilul crește, plantele au un ciclu de viață). * Cunoaște condițiile specifice ale vieții umane și semnificația lor. * Participă la îngrijirea și protecția mediului, la reciclarea materialelor. * Este conștient de existența tehnologiei și a modului în care aceasta îmbunătățește și afectează viața. * Este interesat de fenomene naturale excepționale (calamități naturale) și înțelege pagubele ce pot fi provocate. * Identifică modalități prin care poate participa la asigurarea unui mediu sănătos. | - Creați oportunități pentru copil de a discuta despre ciclul de viață al plantelor, animalelor, despre viața oamenilor. Creați un grafic cu caracteristicile copilului/copiilor din grupă (înălțime, greutate, preferințe) la începutul/sfârșitul fiecărui an școlar pentru a sesiza evoluția.  - Discutați cu copilul pe bază de imagini, filme despre condițiile de viață ale oamenilor din diverse regiuni geografice sau spații culturale.  - Participați împreună cu copilul la evenimentele care se concentrează pe conștientizarea importanței protecției mediului (Ziua Pământului, Ziua Mediului).  - Discutați despre resursele energetice și concepeți împreună un plan de acțiune cu activități adecvate vârstei copilului prin care să economisim energia electrică.  - Implicați copilul în participarea la acțiuni ecologice. Discutați despre unele știri din lume privind fenomenele naturale excepționale.  - Discutați cu copilul teme precum: fumatul pasiv/activ și impactul lui pentru individ și mediu/comunitate. |

\*Material adaptat după Dr. Mihaela Ionescu (coord.), *Repere fundamentale în învățarea și dezvoltarea timpurie a copilului de la naștere la 7 ani,* Ed. Vanemonde, București, 2010